text: Ímynda tær, at tú situr á kafé við einari vinkonu, men samstundis sum tú lurtar eftir vinkonuni, sansar tú hvønn andadrátt, hvørt einasta fólk uttanfyri vindeygað, samrøðuna hjá monnunum við grannaborðið, hvønn einasta kaffikopp, sum verður bryggjaður, ljóðið frá útvarpinum og óljóðini frá stólunum, ið verða fluttir á gólvinum.
text: #000005
text: Anna Nolsøe Joensen, nevndarlimur í ADHD-felagnum, eigur hugskotið og manuskriptið til filmin. Vit í felagnum vóna, at filmurin gevur innlit í, hvussu tað er at hava ADHD – tí tað, sum filmurin ber fram, er í størri ella minni mun galdandi á øllum pallum fyri tann, sum hevur ADHD. Eitt nú í fólkaskúlanum, á miðnámsskúlanum, fróðskaparsetrinum, arbeiðsmarknaðinum, til frítíðarítriv, viðtalur, fundir og í gerandisstøðum. Sum Anna Nolsøe Joensen sigur: ”Kunnleiki er lykilin til viðurkenning, og er hetta mín drívmegi. Eg vil gera mítt, so at framtíðar Føroyar viðurkennir teir heilar, ið ikki virka á sama hátt sum aðrir.”
text: #000007